Kemelut politik Sabah 2023

Sebuah kemelut politik tercetus dalam kerajaan negeri Sabah pada Januari 2023 ketika para ahli dewan undangan negeri (ADUN) Barisan Nasional (BN) Sabah menarik kepercayaan kepada ketua menteri negeri, Datuk Seri Hajiji Noor.

Latar belakang 
Kemelut politik tercetus ketika para ahli dewan undangan negeri (ADUN) Barisan Nasional (BN) Sabah, diketuai ketua BN Sabah, Bung Moktar Radin, menarik kepercayaan terhadap Ketua Menteri Datuk Seri Hajiji Noor berikutan rancangannya untuk merombak kabinet Sabah tanpa perbincangan terlebih dahulu serta memecat Datuk Seri Salleh Said Keruak sebagai pengerusi Qhazanah Sabah, juga pengarah pilihan raya BN Sabah, menyebabkan Hajiji berisiko untuk hilang statusnya sebagai Ketua Menteri akibat kehilangan majoriti. Walau bagaimanapun, bukan semua ADUN BN menarik kepercayaan, lima ADUN tetap menyatakan sokongan kepada Ketua Menteri.

Kehilangan majoriti Hajiji Noor juga disetujui ketua Parti Kesejahteraan Demokratik Masyarakat (KDM) Datuk Peter Anthony, berdasarkan tafsiran daripada perlembagaan Sabah.

Rujukan 

2023 dalam politik Malaysia
Peristiwa Januari 2023 di Malaysia
2023 di Sabah
Sejarah politik Sabah